
ΑΘΗΝΑ 26/10/2026
ΑΡ. ΠΡΩΤ. 1102
ΑΠΟΦΑΣΗ ΕΚΤΕΛΕΣΤΙΚΗΣ ΕΠΙΤΡΟΠΗΣ 
ΠΕΜΠΤΗ 22 ΟΚΤΩΒΡΙΟΥ 2026

ΝΕΑ ΠΑΝΥΓΕΙΟΝΟΜΙΚΗ ΚΙΝΗΤΟΠΟΙΗΣΗ  
10 ΔΕΚΕΜΒΡΙΟΥ 2026

ΠΑΝΕΛΛΑΔΙΚΗ ΣΥΓΚΕΝΤΡΩΣΗ 8:30πμ ΣΤΗΝ ΠΛΑΤΕΙΑ ΜΑΒΙΛΗ


Τέθηκαν και συζητήθηκαν ζητήματα όπως τα Βαρέα και Ανθυγιεινά Επαγγέλματα εν αναμονή της Ερμηνευτικής εγκυκλίου, οι προβλέψεις του Νομοσχεδίου που βρίσκεται προς ψήφιση στη Βουλή για τον κλάδο Νοσηλευτικής, την Εφημερία Νοσηλευτή και την Αντιποίηση του Νοσηλευτικού Επαγγέλματος για τα οποία έχουμε ήδη καταθέσει σχετικές προτάσεις με Υπόμνημα της Νομικής μας Συμβούλου κας Τσίπρα.

Αναλύθηκε το διεκδικητικό μας πλαίσιο όπως το έχουμε περιγράψει με σχετικά Δελτία Τύπου για την κατάσταση των Δημοσίων Υπηρεσιών Υγείας, Πρόνοιας, ΕΚΑΒ και για την ανάκτηση της αξιοπρέπειας των εργαζομένων. 

Αναβάλλαμε την κινητοποίησή μας αρχές Νοεμβρίου για να συμβάλλουμε με όλες τις δυνάμεις μας προκειμένου να πετύχει η Απεργιακή Κινητοποίηση της ΑΔΕΔΥ 25 Νοεμβρίου 2026. Μάλιστα προγραμματίζουμε  προσυγκέντρωση έξω από το Υπουργείο Υγείας 10πμ.

Αποφασίσαμε νέα Πανελλαδική Πανυγειονομική Κινητοποίηση την Πέμπτη 10 Δεκεμβρίου 2026.
· Για την ΠΕΡΙΦΕΡΕΙΑ 24ωρη απεργία. 

· Για την ΑΤΤΙΚΗ Στάση Εργασίας 8πμ – 15μμ
Πανελλαδική Συγκέντρωση 8:30πμ στην Πλατεία Μαβίλης.

Πορεία προς το Υπουργείο Υγείας.


Για την συμμετοχή εργαζομένων στη Συγκέντρωση από την Αττική και τους άλλους νομούς μπορείτε να κλείσετε πούλμαν τα οποία θα καλύψει ΠΟΕΔΗΝ σε συνεννόηση με την Γραμματεία της  Ομοσπονδίας.

Διεκδικούμε:

·  Προσλήψεις μόνιμου προσωπικού

· Μονιμοποίηση των συμβασιούχων

· Ένταξη στα ΒΑΕ των αποκλεισμένων εργαζομένων με βάση το πόρισμα Μπεχράκη χωρίς επασφάλιστρο

· Γενναία αύξηση μισθών και ωρομισθίου  

· Επαναχορήγηση του 13ου και 14ου μισθού

· Ενιαίος κλάδος Νοσηλευτικού Προσωπικού 

· Μέτρα για να τερματίσουν τα περιστατικά βίας σε βάρος των υγειονομικών 

· Εκδίωξη εργολάβων

· Αποσύνδεση διασυνδεόμενων Νοσοκομείων (ξεχωριστά ΝΠΔΔ)
Την επόμενη ημέρα της κινητοποίησης (11/12/2026) θα πραγματοποιηθεί συνεδρίαση του Γενικού Συμβουλίου της Ομοσπονδίας.
ΓΙΑ ΤΗΝ Ε.Ε. ΤΗΣ ΠΟΕΔΗΝ
Ο ΠΡΟΕΔΡΟΣ

